《答陈宗道见寄》
元代·仇远

蹇予山泽臞，飘飘一鸥似。
天风忽假便，饮此金濑水。
朝随章句儒，暮逐副墨子。
肯叹饭不足，可恋惟酒美。
赋茅亦聊复，久矣忘喜怒。
尾宁曳涂中，人生行乐耳。
怀人耿不寐，一夕三四起。
江东暮云合，渺渺隔秋水。
遗我诗两章，意古音粹美。
敢谓义熙余，及见黄初体。
君閒耻食粟，我出惭为米。
流品夐不同，黄河贵清济。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。